CELEX: 62011TN0143
Language: el
Date: 2011-03-09 00:00:00
Title: Υπόθεση T-143/11: Προσφυγή της 9ης Μαρτίου 2011 — Consorzio vino Chianti Classico κατά ΓΕΕΑ — Fédération française de rugby (Σημαία με αναπαράσταση κόκορα)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/24
            
         Προσφυγή της 9ης Μαρτίου 2011 — Consorzio vino Chianti Classico κατά ΓΕΕΑ — Fédération française de rugby (Σημαία με αναπαράσταση κόκορα)
   (Υπόθεση T-143/11)
   2011/C 152/44
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Consorzio vino Chianti Classico (Radda in Chianti, Ιταλία) (εκπρόσωπος: S. Corona και G. Ciccone, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fédération française de rugby (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 10ης Ιανουαρίου 2011 στην υπόθεση R 43/2010-4 και να διαγράψει την καταχώριση του κοινοτικού σήματος υπ’ αριθ. 5713888, από την ημερομηνία ασκήσεως της ανακοπής·
            
         
               —
            
            
               Επικουρικώς, να τροποποιήσει την ανωτέρω απόφαση και να απαγορεύσει την καταχώριση του προσβαλλόμενου σήματος για κρασιά της κλάσεως 33· και
            
         
               —
            
            
               να καταδικάσει την αντίδικο ενώπιον του τμήματος προσφυγών να φέρει τα δικά της δικαστικά έξοδα καθώς και τα έξοδα στα οποία υποβλήθηκε η προσφεύγουσα ενώπιον του τμήματος ανακοπών και του τμήματος προσφυγών.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «F.F.R» με την περιγραφή «κίτρινο-πορτοκαλί: PMS 1235C· χρυσό: PMS 145C· κόκκινο: PMS 1795C», για προϊόντα της κλάσεως 33 — Αίτηση καταχωρίσεως κοινοτικού σήματος υπ’ αριθ. 5713888
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: υπ’ αριθ. FI2007C00984, καταχωρισμένο στην Ιταλία, εικονιστικό (συλλογικό σήμα) «CONSORZIO VINO CHIANTI CLASSICO — CHIANTI CLASSICO», για προϊόντα της κλάσεως 33· υπ’ αριθ. 856049, καταχωρισμένο στην Ιταλία, εικονιστικό συλλογικό σήμα «CHIANTI CLASSICO — CONSORZIO DEL MARCHIO STORICO», για προϊόντα της κλάσεως 33· υπ’ αριθ. 856219 καταχωρισμένο στην Ιταλία, εικονιστικό συλλογικό σήμα «CHIANTI CLASSICO — CHIANTI CLASSICO — CONSORZIO», για προϊόντα της κλάσεως 33· υπ’ αριθ. 1006311 καταχωρισμένο στην Ιταλία, εικονιστικό συλλογικό σήμα «CHIANTI CLASSICO — SINCE 1716», για προϊόντα της κλάσεως 33· υπ’ αριθ. 856048, καταχωρισμένο στην Ιταλία, εικονιστικό συλλογικό σήμα «CHIANTI CLASSICO — CONSORZIO DEL MARCHIO STORICO», για προϊόντα της κλάσεως 33· υπ’ αριθ. 1215633 καταχωρισμένο στο Ηνωμένο Βασίλειο, εικονιστικό σήμα «CONSORTIO VINO CHIANTI CLASSICO», για προϊόντα της κλάσεως 33· το παγκοίνως γνωστό σήμα στη Γερμανία και στη Γαλλία «CHIANTI CLASSICO — CONSORZIO VINO CHIANTI CLASSICO», για προϊόντα της κλάσεως 33· και το μη καταχωρισμένο χρησιμοποιούμενο στις συναλλαγές στη Γερμανία και Γαλλία «CHIANTI CLASSICO — CONSORZIO VINO CHIANTI CLASSICO», για προϊόντα της κλάσεως 33.
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής στο σύνολό της
   
      Προβαλλόμενοι ισχυρισμοί: Παράβαση του άρθρου 8, παράγραφος 1, στοιχείο β', και παράγραφος 5, του κανονισμού 207/2009 του Συμβουλίου, καθόσον το τμήμα προσφυγών: (i) έκρινε πεπλανημένα ότι δεν υφίσταται κίνδυνος συγχύσεως μεταξύ του προσβαλλόμενου σημείου και των σημάτων της προσφεύγουσας και δεν έλαβε υπόψη δεόντως υπόψη τον έντονο διακριτικό χαρακτήρα των σημάτων της προσφεύγουσας· (ii) δεν έλαβε υπόψη τη βλάβη στα σήματα της προσφεύγουσας και το αθέμιτο πλεονέκτημα που θα προσπόριζε το προσβαλλόμενο σημείο αν επιτρεπόταν η καταχώρισή του· και (iii) δεν έλαβε υπόψη την ιδιαιτερότητα της υποθέσεως, η οποία έγκειται στη συλλογική φύση του σήματος της προσφεύγουσας, με θεσμική λειτουργία η οποία το καθιστά ένα από τα κρατικά επισήματα.